*„Jézus így válaszolt:”Ha ismernéd az Isten ajándékát, és hogy ki az, aki szól hozzád: Adj innom! Te kértél volna tőle, és ő adott volna neked élő vizet.””* Jn 4,10

Kérdés: ismered Isten ajándékát? Isten ajándéka maga a kérdező: Jézus. Ő az, akit az Atya ajándékként elküldött erre a földre. Az ajándék legfontosabb tulajdonsága: az ajándékot adó szándékát tükrözi és nem az ajándékozottat minősíti.

Ha ismered Jézust, mint a Mennyei Atya ajándékát, akkor nem kérdés ki kér élő vizet kitől. A teremtmény fog kérni a Teremtőtől. Itt ugyanez a felállás, csak a samáriai asszony nem ismeri fel Jézust, azaz Isten ajándékát.

Jézus mindenkinek, aki kér, ad élő vizet. A kérés az én dolgom, a válasz Tőle jön. Mindez természetesen általánosan értendő, nem csak fizikai vagy lelki, hanem szellemi dolgokra is vonatkozik. Ismered Isten ajándékát, kérhetsz Tőle, és Ő ad! Vadon Gyula